jkorsvik/nowiki_second_scrape_merged huggingface dataset:
Eronia

Eronia er en slekt av dagaktive sommerfugler i gruppen hvitvinger.  De lever i Afrika.


== Utseende ==
Middelsstore sommerfugler (vingespenn 45-60 millimeter). Vingenes overside er snøhvit med bredt svarte ytterkanter (E. cleodora) eller gul med oransje vingespisser (E. leda). Undersiden er hvit på forvingen, gulaktig på bakvingen, med brune ytterkanter, i tillegg noen brune flekker på bakvingen hos E. cleodora, mens den er omtrent ensfarget gulaktig hos E. leda.


== Levevis ==
Disse artene lever i tørre områder. Larvene utvikler seg på planter i kapersfamilien (Capparidaceae) og Salvadoraceae.


== Utbredelse ==
Slekten er utbredt over store deler av Afrika sør for Sahara, kanskje med et tyngdepunkt i den sørlige delen av kontinentet.


== Systematisk inndeling ==

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie hvitvinger (Pieridae)
delgruppe Pierinae
delgruppe / stamme Colotini
slekt Eronia  Hübner, 1823
Eronia cleodora Hübner, [1823]
Eronia leda (Boisduval, 1847)


== Kilder ==
Eronia på Tree of life


== Eksterne lenker ==
(en) Eronia i Encyclopedia of Life 
(en) Eronia i Global Biodiversity Information Facility 
(en) Eronia hos NCBI 
(en) Kategori:Eronia – bilder, video eller lyd på Wikimedia Commons 
Eronia – detaljert informasjon på Wikispecies 
Eronia – www.nic.funet.fi/ – Lepidoptera database
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Bilde av Eronia leda
Nepheronia

Nepheronia er en slekt av dagaktive sommerfugler i gruppen hvitvinger.  De lever i  Afrika.


== Utseende ==
Middelsstore (vingespenn 45-75 millimeter), hvite (av og til litt blålige) eller gulaktige sommerfugler med brede vinger. Spissen av forvingen er svart, ellers mangler oversiden tegninger, eller det er en rad av svarte flekker langs ytterkanten. Det er markert forskjell mellom kjønnene og hunnene kan i tillegg forekomme i flere ulike former.
Undersiden har gjerne noen brunlige flekker i vingenes ytre del.


== Levevis ==
Larvene lever på planter i familiene Salvadoraceae og Rhizophoraceae.
Disse sommerfuglene finnes på buskmark, i skogkanter eller inne i åpen skog. De er raske flygere som gjerne flyr noen meter over bakken, og ofte besøker blomster.


== Utbredelse ==
Slekten er utbredt i Afrika sør for Sahara, inkludert Madagaskar.


== Systematisk inndeling ==
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie hvitvinger (Pieridae)
delgruppe Pierinae
delgruppe / stamme Colotini
slekt Nepheronia Butler, 1870
Nepheronia argia (Fabricius, 1775)
Nepheronia buquetii (Boisduval, 1836)
Nepheronia pharis (Boisduval, 1836)
Nepheronia thalassina (Boisduval, 1836)


== Kilder ==
Nepheronia på Tree of life


== Eksterne lenker ==
(en) Nepheronia i Encyclopedia of Life 
(en) Nepheronia i Global Biodiversity Information Facility 
(en) Nepheronia hos NCBI 
(en) Kategori:Nepheronia – bilder, video eller lyd på Wikimedia Commons 
Nepheronia – detaljert informasjon på Wikispecies 
Nepheronia – www.nic.funet.fi/ – Lepidoptera database
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Breiðablik

Breiðablik er en idrettsklubb fra Kópavogur på Island, stiftet 12. april 1950. 
Kvinnelaget i fotball spiller i toppdivisjonen Úrvalsdeild kvenna som de vant 1977, 1979, 1980, 1981, 1982, 1983, 1990, 1991, 1992, 1994, 1995, 1996, 2000, 2001, 2005, 2015. De fikk sølv i 2017.  Cupen Bikarkeppni kvenna vant de i 1981, 1982, 1983, 1994, 1996, 1997, 1998, 2000, 2005, 2006 og 2016.
Herrelaget i fotball spiller i herrenes toppdivisjon Úrvalsdeild som de vant i 2010.  Cupen Bikarkeppni karla vant de i 2009. Nordmannen Stig Krohn Haaland har tidligere spilt for klubben. Marel Baldvinsson, som har spilt for blant annet Molde Fotballklubb.
Begge spiller sine kamper på Kópavogsvöllur, som har plass til 3 500 tilskuere. 
Hjemmedraktene er grønne og bortedraktene hvite. 


== Eksterne lenker ==
Klubbens offisielle nettsider
Pareronia

Pareronia er en slekt av dagaktive sommerfugler i gruppen hvitvinger.


== Utseende ==
Middelsstore til ganske store (vingespenn 55-80 millimeter), mer eller mindre brunlige sommerfugler med slank kropp og forholdsvis store vinger. Oversiden er mønstret i mørkbrunt og lyst brunlig eller grønnlig – hos noen arter dominerer den lyse fargen og de virker lyse med mørk ytterkant, andre er brune med lyse flekker og striper. Hunnene er vanligvis mørkere enn hannene.
Undersiden er blekere farget.


== Levevis ==
I alle fall hunnene av noen arter etterligner giftige monarksommerfugler (Danaini) i slektene Danaus og Parantica. Larvene lever på planter i kapersfamilien (Capparidaceae).


== Utbredelse ==
Slekten er utbredt fra India i vest til Ny-Guinea i øst.


== Systematisk inndeling ==

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie hvitvinger (Pieridae)
delgruppe Pierinae
delgruppe / stamme Colotini
slekt Pareronia  Bingham, 1907
Pareronia argolis (C. & R. Felder, 1860)
Pareronia avatar (Moore, [1858])
Pareronia aviena Fruhstorfer, 1910
Pareronia boebera (Eschscholtz, 1821)
Pareronia ceylanica (C. & R. Felder, 1865)
Pareronia jobaea (Boisduval, 1932)
Pareronia nishiyamaii Yata, 1918
Pareronia paravatar Bingham, 1907
Pareronia phocaea (C. & R. Felder, 1861)
Pareronia tritaea (C. & R. Felder, 1859)
Pareronia valeria (Cramer, 1776)
Pareronia hippia (Fabricius, 1787)
Pareronia chinki Joicey & Noakes, 1915


== Kilder ==
Pareronia på Tree of life
Butterflies of India – Pareronia hippia [1]


== Eksterne lenker ==
(en) Pareronia i Global Biodiversity Information Facility 
(en) Pareronia hos NCBI 
(en) Kategori:Pareronia – bilder, video eller lyd på Wikimedia Commons 
Pareronia – detaljert informasjon på Wikispecies 
Pareronia – www.nic.funet.fi/ – Lepidoptera database
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Kinematikk

Kinematikk er den delen av fysikken som dreier seg om bevegelse uten å ta hensyn til bevegelsens årsak (eller virkning).
Sentralt i kinematikken står begreper som akselerasjon og fart. Man kan ved hjelp av kinematikk beskrive svært mange bevegelser, særlig på jordas overflate der akselerasjonen er konstant ved fritt fall. Ved konstant akselerasjon kan de relativt enkle bevegelseslikningene for konstant akselerasjon benyttes.
Adrian White

Adrian White er en canadisk trommeslager med en variert musikalsk bakgrunn, som omfatter punk rock, ekstrem metal og elektronisk musikk.
I 1994 spilte White trommer på det første albumet til Devin Townsends nye band Strapping Young Lad. Kort tid etterpå dro han på verdensturnéen «Hard Wired Tour» med Front Line Assembly (FLA) i 1995/96. Etter det flyttet han til Montréal for å bli med i Reset, hvor han skrev og spilte inn albumet No Limits og turnérte i Canada og spilte inn videoer til singlene fra No Limits.
I 2000 sluttet White i Reset for igjen å bli med i FLA for mere turnéring i Europa og den berømte WGT-festivalen. I 2003 gjorde han dobbel tjeneste i FLA-sideprosjektene Delerium og Conjure One for en utsolgt nordamerikansk turné. Mens han var på turné grunnla han The Silent Alarm med den britiske sangeren og produsenten Shelley Harland.


== Diskografi ==
Strapping Young Lad – Heavy as a Really Heavy Thing (1994)
Front Line Assembly – Live Wired (1995)
Reset – No Limits (1998); re-release No Worries/No Limits'' (2006)
Conjure One – live (2003)
Aerodrone – Spin EP (2006)
Dismantled – Standard Issue (2006)
Front Line Assembly – Artificial Soldier (2006)
Front Line Assembly – "Fallout" (2007)


== Eksterne lenker ==
The Silent Alarm offisielt nettsted
Front Line Assembly offisielt nettsted
Radioadressa

Radioadressa var en kommersiell lokalradio i Trondheim, eid av Adresseavisen. Hovedkontor og studio lå i Adresseavisens lokaler på Heimdal. Radioadressa sendte på frekvensen FM 98,0 i Trondheim.
Kanalens siste sendedag var 31. desember 2012.


== Programmer ==
Radioadressas sendeplan så slik ut (2012):

Radioadressas frokost (06.00–10.00)
Radioadressas eusikklunsj (10.00–14.00)
Radioadressas ettermiddag (14.00–18.00)


== Programledere ==
Martin Andersen, Radioadressas frokost
Bengt Sæther, Radioadressas ettermiddag


== Relansering ==
Radioadressa ble relansert 6. april 2011 med ny musikprofil, nye jingler, Soft-AC-format og slagordet "Behagelig stemning og god musikk".


== Ledelse ==
Sjefredaktør for Adresseavisen var Arne Blix, nyhetsredaktør var Kirsti Husby og digitalsjef var Atle Bersvendsen.


== Referanser ==
Jed Simon

Jed Simon (født 1964 i Victoria, British Columbia) er en canadisk gitarist. Han fikk oppmerksomhet i metal-miljøet med sitt tredje speed metal-band Armoros, som ble dannet i 1985. Armoros ble oppløst i 1989 etter 2 suksessfulle demo'er og et album. 
Hans neste band var Caustic Thought, og det var her hans karrière med Byron Stroud begynte. Jed Simon gjorde tre demo'er med Caustic Thought, og da han forlot bandet ga han jobben til Devin Townsend. Etter Caustic Thought arbeidet han en kort stund med Devin Townsend på hans Noisescapes-prosjekt, før Townsend dro til Los Angeles for å spille med Steve Vai. I 1995 spurte Townsend Jed Simon om å bli med på hans siste prosjekt, Strapping Young Lad (SYL), and han har vært med i dette bandet hele tiden siden da. Han bidro med noen gitarspor på Heavy as a Really Heavy Thing og opptrådte også live med SYL på album-turnéen, og er også med på videoen for «S.Y.L.» fra det albumet.
I 1996 ble han med Front Line Assembly (FLA) på deres Hard Wired-turné som turnégitarist (og også perkusjonist på Plasticity and Gun f.eks.). Turnéen resulterte i et konsertalbum og en video som ble utgitt som Live Wired (1996). Etter dette returnerte han til SYL, som oppnådde enda større suksess med deres andre album, City (1997). 
Da Front Line Assembly dro på Re-Wind-turnéen sist i 1998 var Jed ombord igjen.  I 1999 bidro han også med gitarer på FLA's studioalbum Implode.  Hans siste turné med FLA var Implosion-turnéen våren 1999.  I 2000 arbeidet han på Devin Townsend's Physicist-prosjekt, som bestod av alle fire medlemmene i SYL, men ble betraktet som «for lett» av Townsend til å være et SYL-album.
Siden 2000 har Jed Simon vært opptatt med plateinnspillinger og turnéer for Strapping Young Lad mesteparten av tiden.  I 2002 utga SYL sitt selvtitulerte album Strapping Young Lad, i 2005 utkom Alien, og deres siste innspilling, The New Black, ble utgitt 11. juli 2006.  Foruten SYL er han også gitarist i Zimmer's Hole, som også har Byron Stroud fra SYL i besetningen.  Zimmer's Hole har utgitt to studioalbum: Bound by Fire (1997, gjenutgitt i 2003) og Legion of Flames.  Hans nyeste prosjekt er Tenet, hvis første utgivelse, Sovereign, skal utgis på Century Media på sensommeren 2007.  Sovereign ble skrevet av Jed Simon i løpet av de siste årene. Han spiller selv gitar, bass og vokal, Glen Alvelais (Forbidden, Testament, LD50) på første-gitar og Gene Hoglan på trommer.
Jed Simon bor nå i Philadelphia med sin kone og sønn, og deres to katter.


== Eksterne lenker ==
Strapping Young Lad offisielt nettsted
Legion of Flames offisielt nettsted Arkivert 17. juli 2012 hos Wayback Machine.
Tenet offisielt nettsted Arkivert 11. april 2003 hos Wayback Machine.
Mindphaser offisielt nettstedMal:Strapping Young Lad
Mal:Devin Townsend
Bergermoen Endepunkt Km140,150

Bergermoen endepunkt er enden på gamle Randsfjordbanen som gikk helt til Randsfjorden med Randsfjord stasjon. Nå ender denne ved Norema på Jevnaker i Viken fylke. Km 140,150 er fra Oslo over Drammen. Strekningen Hønefoss – Hen – Endepunkt 140,150 er Strekning uten fjernstyring, noe som betyr at tog fremføres ved bruk av togmeldinger.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 206. ISBN 82-90286-28-7. CS1-vedlikehold: Flere navn: forfatterliste (link)
Togekspeditør

Togekspeditør (TXP) er en stillingsfunksjon i Bane NOR. Togekspeditører er utdannede trafikkstyrere. Definisjonen på togekspeditør fra Togfremføringsforskriften (JD340) lyder: «…den som har ansvaret for å overvåke og sikre togframføringen og annen virksomhet på egen stasjon og tilstøtende, ikke fjernstyrte blokkstrekninger.»
I tjeneste som togekspeditør bæres rødt bånd/merke på uniformsluen.  


== Referanser ==
Ingela Lundin Kvalem

Ingela Lundin Kvalem (født 13. oktober 1956 i Sverige) er en norsk psykolog og førsteamanuensis i sosialpsykologi ved Universitetet i Oslo. Hun er opprinnelig utdannet som sykepleier fra Sverige i 1979. Hun har cand.psychol. fra Universitetet i Oslo 1988 og dr.psychol. samme sted 2002 på avhandling om mestringstro og kondombruk hos ungdom. Kvalem har de senere år vært opptatt av kroppsbilde, og er blant de første som har igangsatt forskning på kroppsbilde og plastisk og kosmetisk kirurgi i Norge. Kvalem har innehatt en rekke verv, og har blant annet vært medlem av Den regionale komite for medisinsk forskningsetikk, REK-Øst.


== Eksterne lenker ==
(no) Publikasjoner av Ingela Lundin Kvalem i BIBSYS
(no) Publikasjoner av Ingela Lundin Kvalem i forskningsdokumentasjonssystemet CRIStin
Presentasjon med oversikt over publikasjoner på NOVAs sider
Østfrontmedaljen

Østfrontmedaljen (tysk: Medaille Winterschlacht im Osten 1941/42, også kalt Ostmedaille) ble innstiftet 26. mai 1942 for å hedre personell (stridende og ikke-stridende) på tysk side som deltok på østfronten i den andre verdenskrig under Operasjon Barbarossa.


== Historie ==
Medaljen ble ofte omtalt som  «Frossent kjøtt medaljen» (Gefrierfleischorden) på grunn av de ekstreme værforholdene soldatene opplevde på østfronten. Den ble utdelt til over 3 millioner mottakere og det totale produksjonstallet er regnet som enda høyere enn dette. På ordre fra Oberkommando der Wehrmacht ble utdelingen av medaljen stoppet 4. september 1944.


== Design ==
Medaljen ble designet av SS-Unterscharführer Ernst Krauit. Den er rund av form og øverst på medaljen er det plassert en hjelm med en stavgranat under. Under hjelmen på advers ses den tyske ørn med hakekorset i klørne, samt en gren med blader. På revers er teksten «Winterschlacht im Osten 1941/42», skrevet med store bokstaver. Under teksten vises et sverd, samt en gren med blader. Medaljen måler 44 mm x 36 mm og ble produsert av et utall forskjellige firmaer. Mange medaljer har produsentmerking i ringen, men et stort antall har ingen slik merking.
Medaljen ble først produsert i buntmetall, senere sink grunnet metallmangel. Førstnevnte omtales som «Type 1» og er helt grå. «Type 2» er i sink og har sølvfarget ytterkant og hjelm. Medaljens bånd er mørk rød av farge, med en sort og to hvite striper i midten.


== Utdeling ==

Medaljen ble utdelt til personene som oppfylte følgende kriterier:

14 dagers deltakelse ved fronten (30 kampflyvninger for personell i Luftwaffe) i perioden 15. november 1941 – 15. april 1942
60 dagers tjeneste i kampsonen, (selv om personen ikke hadde vært involvert i kamphandlinger) i samme periode som første kriteriet.
For alle som ble såret eller fikk frostbitt som kvalifiserte til Såretmerket


== Plassering ==
Medaljen ble kun båret om antrekket var galla, men i likhet med Jernkorset 2. klasse ble medaljens bånd båret i 2. knappehull på uniformsjakken.


== Se også ==
Liste over tyske militære utmerkelser 1933-1945


== Kilder ==
Samlerforumet.net – med tillatelse
Bittermarka

Bittermarka er et fjellområde nord i Trysil kommune, øst for innsjøen Engeren. Det er et populært hytteområde.
Her finnes mange fine fiskevann og gode jaktmuligheter. Spesielt rype og storfugl.
I Mjølsjøen er det gode fiskemuligheter for ørret, fra Mjølsjøen renner Mjølbekken ut i Flena


== Referanser ==
Camilla Thorsen

Camilla Nordberg Thorsen (født 30. desember 1975 på Kongsberg) er en norsk håndballspiller.Hun spilte for de danske klubbene Ikast-Bording og Viborg HK samt tyske Leipzig. Nå er hun tilbake i Kongsberg hvor hun er aktiv i Skrim Håndball.


== Meritter ==
2008 – DM-sølv
2006 – Tysk mester, tysk pokalmester
2005 – DM-bronse
2004 – EHF-cup-gull, DM-gull, EM-gull
2003 – Pokalmester
2002 – DM-gull
2001 – DM-gull
2000 – EM-6.-plass
1996 – NM-sølv, EHF-cup-sølv


== Referanser ==


== Eksterne lenker ==
(en) Camilla Thorsen – Det europeiske håndballforbundet (EHF) 
(en) Camilla Thorsen – Norges Håndballforbund
Goliath

Goliath var et tysk bilmerke i Borgward-gruppen, som ble produsert fra 1928 til 1959. Selskapet var basert i den tyske byen Bremen og spesialiserte seg på trehjulsbiler samt mellomstore personbiler.


== Historie ==

Selskapet ble stiftet av Carl F. W. Borgward og Wilhelm Tecklenburg i 1928 under navnet Goliath-Werke Borgward & Co. De første modellene var små lastebiler med trehjul videreutviklet fra Blitzkarren, som tidligere hadde blitt bygget av Borgward. Den første personbilen var Goliath Pionier i 1931, som også hadde tre hjul samt en énsylindret motor. Frem til 1934 ble 4 000 av disse bilene bygget i ulike utgaver. Pionier ble ansett som en forgjenger til Hansa-modellene 400 og 500.
Etter 2. verdenskrig bygget Goliath modellene GP700 (1950–1957) og GP900 (1955–1957), begge med vannkjølte totaktsmotorer med to sylindre, og allerede fra 1952 ble bilene levert med bensininnsprøytning som en av de aller første i verden. Begge modellene var forhjulsdrevne, todørs sedaner. I 1957 ble modellen Goliath 1100 lansert, med en vannkjølt firetaktsmotor med fire sylindre.


=== Lette lastebiler ===

Goliath GD750 (trehjul) (1949–1955)
Goliath Dreirad (1955–1961)
Goliath GV800 (1951–1953)
Goliath Express (1953–1961)


== Slutten ==
Fra 1958 ble Goliath 1100 solgt under merket Hansa, fordi Borgward-gruppen ønsket å komme vekk fra totaktsmotorer og trehjulsbiler som de hadde blitt kjent for. I 1961 gikk Borgward konkurs.


== Eksterne lenker ==
(en) Goliath vehicles – kategori av bilder, video eller lyd på Commons 
Goliath Veteranen Club
Goliath fanside
Goliath-modeller på 3-wheelers.com
8


== Begivenheter ==
Vonones I blir konge i Partia
Tiberius slo dalmaterne ved Bathinus.
Vipsania Julia ble sendt i eksil.
Dikteren Ovid ble sendt i eksil.
Tincomarus, atrebatenes avsatte konge, flyktet fra Britannia til Roma, og Epillus ble stammens nye konge.


== Dødsfall ==
Caius Maecenas, romersk statsmann
Marcus Valerius Messalla Corvinus, romersk general
Haeterini

Haeterini er en gruppe av sommerfugler som hører til underfamilien ringvinger (Satyrinae) i den store familie flikvinger (Nymphalidae). De finnes bare i skogområder i Sør- og Mellom-Amerika. De fleste er lette å kjenne på at de har gjennomsiktige vinger nesten uten skjell, bare med noe skjellmønstre langs kanten. Slekten Pierella har mer "normale" vinger.


== Utseende ==
Stort sett middelsstore sommerfugler (vingespenn gjerne 30 – 50 mm), slanke med avrundede vinger. Bortsett fra hos slekten Pierella er vingene gjennomsiktige og mangler nesten helt skjell. Kroppen er ganske slank, hodet forholdsvis stort med store fasettøyne, antennene tynne, omtrent halvparten så lange som fovingene. Forvingene er nesten glassklare, avlangt ovale, med markerte, mørke årer. Den store radialcellen, som ligger langs vingens fremkant, opptar omtrent 1/3 av vingearealet, og alle vingeårene går ut fra denne. Alle vingeårene er uten forgreninger. Bakvingene er ovale, ofte litt bredere enn forvingene, med tegninger av skjell langs ytter- og bakkanten. Disse tegningene er oftest rosa eller brune og omfatter minst én øyeflekk på hver vinge. Slekten Pierella har brune vinger med en grønnlig metallglans, den ytre delen av bakvingene er tegnet i rødt, blått, svart og hvitt.


== Levevis ==
Glassvingesommerfuglene lever nær skogbunnen i tett skog, der det er svært lite lys. De glassklare vingene virker der som ganske effektiv kamuflasje, da det blir svært vanskelig å se sommerfuglen. De fargede feltene på bakvingene kan være påfallende, men de "forsvinner" når sommerfuglen setter seg og lukker vingene.
De er forholdsvis langsomme flyvere, som gjerne drikker fra råtnende frukt eller møkk. Lite synes å være kjent om larvene.


== Systematisk inndeling ==
Artstallene følger Haeterini på Tree of Life

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Gruppen Haeterini Herrich-Schäffer, 1864
Slekten Pierella Westwood, 1851 – 11 arter
Slekten Haetera Fabricius, 1807 – to arter
Slekten Cithaerias Hübner, 1819 – fem arter
Slekten Pseudohaetera Brown, 1943 – to arter
Dulcedo polita (Hewitson, 1869)


== Eksterne lenker ==
(en) Haeterini hos NCBI 
(en) Kategori:Haeterini – bilder, video eller lyd på Wikimedia Commons 
Haeterini – detaljert informasjon på Wikispecies 
Catalogue of Life, 2007 checklist NB! Denne listen tar ikke hensyn til synonymer.
Haeterini på Tree of life
Markku Savela's Lepidoptera and some other life forms: Sjekkliste over artene. Hentet 28.12. 2011